Tella, tella a mmi. Qqaṛen yibbwas, yiwet n ṭmeṭṭut, tesεa kan yiwen umeγbun, akka am nekkini, ihi tebγa ad tfaṛes lfeṛḥ. Uṛad yesaweḍ mliḥ, tezweǧ-as, skud tella akken ad teḥdeṛ. Tebbwi-yas-d tameṭṭut. Taṛwa lfeṛḥ. Uṛad d-izzi useggwas, aqcic amcum idewwaṛ laεqel-is. Yuγal akken i das-tenna tmeṭṭut akken. Nettat d tamcumt. Ciṭ ciṭ teskerh-as yemma-s; alami d asmi qnet wallen n weqcici asaεdi, tenna-yas: tezṛiḍ, d yemma-k neγ d nekkini.